open-index/open-wikipedia-markdown huggingface dataset:
திருகோணமலை தேர்தல் தொகுதி

**திருகோணமலை தேர்தல் தொகுதி** (*Trincomalee Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், திருகோணமலை மாவட்டத்தில் திருகோணமலை பிரதேசத்தை உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் திருகோணமலை தேர்தல் தொகுதி திருகோணமலை தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1947 தேர்தல்கள்
1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

## 1952 தேர்தல்கள்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

## 1956 தேர்தல்கள்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

## 1960 (மார்ச்) தேர்தல்கள்
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

என். ஆர். இராசவரோதயம் 1963 ஆகத்து 27 இல் இறந்ததை அடுத்து அங்கு இடைத்தேர்தல் இடம்பெற்றது.

### 1963 இடைத்தேர்தல்

23 நவம்பர் 1963 இல் திருகோணமலை தொகுதிக்கு இடம்பெற்ற இடைத்தேர்தலின் முடிவுகள்:

## 1965 தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 தேர்தல்கள்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், இரா. சம்பந்தன் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.

## இவற்றையும் பார்க்க
*திருகோணமலை தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:திருகோணமலை
பகுப்பு:திருகோணமலை மாவட்டம்
நான்சி ஜோ பவல்

**நான்சி ஜோ பவல்** (English: Nancy Jo Powell) (பிறப்பு - 1947) 2012 ஏப்ரல் மாதம் இந்தியாவுக்கான அமெரிக்கத் தூதராக நியமனம்  செய்யப்பட்டார். நேபாளத்துக்கான அமெரிக்கத் தூதராக பணியாற்றிய பின் நான்சி ஜோ பவல் அமெரிக்க வெளியுறவுத் துறைப் பொது இயக்குநராக பதவியேற்றார். 1977-ம் ஆண்டு அமெரிக்க வெளியுறவு விவகாரத் துறையில் சேர்ந்த அவர் அதற்குப் பின் ஆப்பிரிக்கா மற்றும் தென் ஆசிய கண்டங்களில் உள்ள பல்வேறு நாடுகளில் பணியாற்றியுள்ளார்.

 இந்தியாவுக்கான அமெரிக்க தூதராக நியமிக்கப்பட்ட முதல் பெண் நான்சி ஜோ பவல் என்பது குறிப்பிடத்தக்கது.

## முந்தைய பதவிகள்

* அமெரிக்க வெளியுறவுத் துறையின் பொது இயக்குநர், 2009 - 2012
* நேபாளத்துக்கான அமெரக்க தூதர், ஜூலை 16, 2007 - 2009
* தெற்கு ஆசியாவுக்கான தேசிய புலனாய்வுத்துறை அதிகாரி, 2006 - 2007
* எவியான் இன்ப்லுவென்ஸா உட்பட தொற்றுநோய்கள் தடுப்பு இயக்கத்தின் மூத்த ஒருங்கிணைப்பாளர், 2006.
* சர்வதேச போதை தடுப்பு மற்றும் சட்ட அமலாக்கத் துறையின் துணைச் செயலர், மார்ச் 14 - நவம்பர் 25, 2005.
* அமெரிக்க சட்ட விவகாரத் துறையின் துணைச் செயலாளர், நவம்பர் 2004 - மார்ச் 2005.
* பாகிஸ்தானுக்கான அமெரிக்க தூதர், ஆகஸ்ட் 9, 2002 - அக்டோபர் 2004.
* கானாவுக்கான அமெரிக்க தூதர், ஆகஸ்ட் 14, 2001 - மே 2002.
* ஆப்பிரிக்க விவகாரத் துறையின் துணைச் செயலர், ஜனவரி 2001 - ஜூன் 2001.
* உகாண்டாவுக்கான அமெரிக்க தூதர், 1997 - 1999
* வங்காளதேசத்துக்கான அமெரிக்க தூதரக குழுவின் துணைத் தலைவர், 1995 - 1997
* டெல்லியில் இந்தியாவுக்கான அமெரிக்க தூதரகத்தில் அரசியல் ஆலோசகர், 1993 - 1995.
* கொல்கத்தாவில் உள்ள அமெரிக்க துணைத் தூதரகத்தில் துணைத் தூதர், 1992 - 1993.
* ஆப்பிரிக்காவின் டோகோ நாட்டிற்கான தூதரகக் குழுவின் துணைத் தலைவர், 1990 - 1992.

## மேற்கோள்கள்

பகுப்பு:இந்தியாவில் பணியாற்றும் வெளிநாட்டு தூதர்கள்
பகுப்பு:1947 பிறப்புகள்
பகுப்பு:வாழும் மக்கள்
வணிகக் காற்று

**வணிகக் காற்று** அல்லது **தடக்காற்று** என்பது நிலநடுக்கோட்டு வெப்பமண்டல வளிமண்டலத்தின் கீழடுக்கின் கீழ்ப்பகுதியில் வீசும் காற்றோட்டமாகும். புவியின் வடஅரைக்கோளத்தில் வடகிழக்காகவும் தென்அரைக்கோளத்தில் தென்கிழக்காகவும் இக்காற்று வீசும்.

பல நூற்றாண்டுகளாக இக்காற்றோட்டத்தைப் பயன்படுத்தியே மாலுமிகள் கடலில் தங்கள் கப்பலைச் செலுத்தி வாணிகஞ் செய்து வந்ததால் இக்காற்று வணிகக்காற்று எனப் பெயர் பெற்றது.

## மேற்கோள்கள்

பகுப்பு:காற்று வகைகள்
பகுப்பு:காற்று
ஒட்டிப் பிறந்த இரட்டையர்

**ஒட்டிப் பிறந்த இரட்டையர்** (*conjoined twins*) என்போர் கருவிலேயே உடல்கள் ஒட்டிப் பிறந்த இரட்டையர் ஆவர். இது ஒரு அரிய நிகழ்வு ஆகும். 50,000 முதல் 1,00,000 பிறப்புகளில் ஒரு பிறப்பில் மட்டுமே இவ்வாறு நிகழும் வாய்ப்பு உள்ளது. தென்மேற்கு ஆசியாவிலும் ஆப்பிரிக்காவிலும் இத்தகைய பிறப்புகளின் எண்ணிக்கை சற்று கூடுதலாகக் காணப்படுகிறது. இவ்வாறு பிறப்போரில் கிட்டத்தட்ட பாதி பேர் இறந்து பிறக்கிறார்கள். ஒரு சிலர் உயிரோடு பிறந்தாலும் தொடர்ந்து வாழ்வதற்கு உரிய உடல்நிலையில் இருப்பதில்லை. ஒட்டிப் பிறந்த இரட்டையரின் ஒட்டு மொத்த பிழைத்திருக்கும் விகிதம் 25% மட்டுமே. இந்நிலை 3:1 என்ற விகிதத்தில் பெண்களிலேயே கூடுதலாகக் காணப்படுகிறது.

ஒட்டிப் பிறந்த இரட்டையர் உருவாகும் விதம் குறித்து ஒன்றுக்கு ஒன்று முரணான இரண்டு தேற்றங்கள் உள்ளன.  காலத்தால் முந்திய தேற்றம், கருவுற்ற முட்டை பகுதியாக பிளப்பதால் இந்நிலை வரலாம் என்று கருதியது. அண்மைய தேற்றமோ கருவுற்ற முட்டை முற்றிலுமாக பிளந்தாலும், இரட்டையர்களில் உள்ள குருத்தணுக்கள் ஒத்த அணுக்களை நாடிக் கூடுவதால் இரட்டையர்கள் ஒருவரோடு ஒருவர் ஒட்டிக் கொள்ளலாம் என்கிறது. இத்தேற்றமே பரவலான ஏற்பு பெற்றுள்ளது. ஒட்டிப் பிறந்த இரட்டையர்கள் இருவருக்கும் பொதுவாக ஒரே கரு வெளியுறை, சூல்வித்தகம், பனிக்குடப்பையைக் கொண்டுள்ளனர் என்றாலும் ஒற்றைக்கருவணு உடைய ஒட்டிப் பிறக்காத இரட்டையரும் கூட இந்த அமைப்புகளைப் பகிர்ந்து கொள்பவர்கள் தாம் என்பது குறிப்பிடத்தக்கது.

ஒட்டிப் பிறந்த இரட்டையரிலேயே மிகவும் புகழ் பெற்றோர் சாங்கு மற்றும் இங்கு பங்கர் (Chang and Eng Bunker, Thai: อิน-จัน, Frank-Bob, 1811&ndash;1874) ஆவர். தற்போது தாய்லாந்து என்று அறியப்படுகிற சயாமில் பிறந்தவர்கள். பி. தெ. பார்னமின் வட்டரங்குடன் சேர்ந்து பல்வேறு இடங்களுக்குச் சென்று வந்த இவர்கள் சயாமிய இரட்டையர்கள் என்று அழைக்கப்பட்டனர். இவர்கள் இருவரும் உடலின் முண்டப் பகுதியில் உள்ள சதை, குருத்தெலும்பு, ஒன்றிணைந்த கல்லீரல்களால் பிணைக்கப்பட்டிருந்தனர். நவீன மருத்துவ வசதிகள் உள்ள இக்காலத்தில் ஒரு கத்தரிக்கோல் கொண்டே கூட இவர்களைப் பிரித்து இருக்கலாம். நாளடைவில் இவர்கள் பெற்ற புகழாலும் அரிதான உடல் நிலையாலும் ஒட்டிப் பிறந்த இரட்டையர் என்றாலே **சயாமிய இரட்டையர்கள்** என்று அழைக்கும் நிலை வந்தது.

## சான்றுகள்

## வெளி இணைப்புகள்

* Types and social history of conjoined twins 
* ஒட்டிப் பிறந்த இரட்டையர்  - slideshow by *Life magazine*
* The site of the medical Saudi team responsible for numerous successful separation surgeries 
* Eng and Chang - The Original Siamese Twins; The University of North Carolina at Chapel Hill, The North Carolina Collection Gallery 
* The Human Marvels: A Historical Reference Site run by J. Tithonus Pednaud, Teratological Historian
* Cases of conjoined and incomplete twins 
* Clara and Alta Rodriguez, joined at the pelvis and successfully separated in 1974 at Children's Hospital of Philadelphia by surgeons including C. Everett Koop
* National Library of Medicine: Selected Moments in the History of Conjoined Twins
* Emedicine article
* Facts About Multiples: Conjoined Records and stats 

பகுப்பு:நோய்கள்
எகுடி மெனுகின்

**எகுடி மெனுகின்** *(Yehudi Menuhin)* (22.04.1916 – 12.03.1999) உலகப் புகழ்பெற்ற ஒரு வயலின் இசைக்கலைஞர். உருசிய யூதத் தம்பதிகளுக்கு மகனாக நியூயார்க்கில் பிறந்த இவர் தன் வாழ்வின் பெரும் பாகத்தை இங்கிலாந்தில் தான் கழித்தார். 1968 இல் இந்திய அரசு இவருக்கு ஜவஹர்லால் நேரு விருது வழங்கி கௌரவித்தது.

## மேற்கோள்கள்

## வெளியிணைப்புகள்
*எகுடி மெனுகின் - அதிகாரப்பூர்வ இணையத் தளம்
*எகுடி மெனுகின் உலக இளம் இசைக்கலைஞர்களுக்கான போட்டி

பகுப்பு:1916 பிறப்புகள்
பகுப்பு:1999 இறப்புகள்
பகுப்பு:அமெரிக்க இசைக் கலைஞர்கள்
பகுப்பு:கிராமி விருது வென்றவர்கள்
தேவமைந்தன் (எழுத்தாளர்)

**தேவமைந்தன்** (பிறப்பு: மார்ச்சு 11, 1948) என்ற புனைபெயர் கொண்ட அ. பசுபதி ஒரு கவிஞர்; எழுத்தாளர்; பேச்சாளர். தமிழ்நாட்டிலுள்ள கோவையில் பிறந்தார். இந்தியாவில் புதுச்சேரி மாநிலத்தில், புதுச்சேரி அரசின் தாகூர் கலைக் கல்லூரியில் தமிழ்த்துறைத் தலைவராகப் பணிபுரிந்து தன் 52-ஆம் அகவையில் விருப்ப ஓய்வு பெற்றார். 1968ஆம் ஆண்டு முதல் தேவமைந்தன் படைத்த கவிதைகள், ‘உங்கள் தெருவில் ஒரு பாடகன்‘(1976) ‘புல்வெளி‘(1980) ‘போன்சாய் மனிதர்கள்‘(1993) என்ற மூன்று நூல்களாக வெளிவந்துள்ளன. 1969 முதல் வானொலி உரைகள் நிகழ்த்தி வருபவர். ‘செந்தமிழும் நாப்பழக்கம்” என்ற இவர்தம் வானொலி உரைத்தொடர் பலமுறை ஒலிபரப்பாகி வருகிறது. புலம்பெயர்ந்தோர் இலக்கியம் குறித்துப் புதுவை நடுவண் பல்கலைக்கழகத்தில் தேவமைந்தன் ஆற்றிய உரை, பல வலைப்பதிவுகளில் பதிவேற்றப்பட்டுள்ளது.  தொடர்ந்து கவிதைகளும் கட்டுரைகளும் எழுதிவரும் தேவமைந்தனின் கவிதைப் பக்கங்கள் பல வலையேடுகளில் வெளிவந்துள்ளன.

## மேற்கோள்கள்
*  நீலக்கடல்

பகுப்பு:தமிழக எழுத்தாளர்கள்
பகுப்பு:1948 பிறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:புதுச்சேரி எழுத்தாளர்கள்
வெப்ப நெகிழி

**வெப்ப நெகிழி** (Thermoplastics) என்பது வெப்பப்படுத்தும் போது மிருதுவாகி குளிர்விக்கும் போது மீண்டும் கெட்டிப்படும் பொருட்கள். இவற்றைப் பலமுறை சூடாக்கிக் குளிர்விக்கலாம்; மறுசுழற்சிக்கும் உட்படுத்தலாம்.

பாலி ஒலிஃபீன், பாலி அமைடு, பாலி இமைடு, பாலி எஸ்டர் போன்றவை முக்கியமான வெப்ப நெகிழிகள் ஆகும்.

## மேற்கோள்கள்
நறவூர்

நறவூர் என்பது சேர அரசன் ஆடுகோட்பாட்டுச் சேரலாதனின் தலைநகர். 'நறவு' என்னும் சொல் போதை தர உண்ணப்படும் ஒருவகை அரிசிக் கஞ்சியை உணர்த்தும். இந்த ஊரின் பெயரும் 'நறவு' என வழங்கப்பட்டது. இது ஊர் என்பதை விளக்கும்பொருட்டு இதனைத் **'துவ்வா நறவு**' எனக் குறிப்பிட்டுள்ளனர். இது கடலோரத்தில் இருந்த துறைமுகமும் ஆகும். 
* பெரிப்ளஸ் இந்த ஊரை 'நெல்சிந்தா' எனக் குறிப்பிடுகிறார்.  
## அடிக்குறிப்பு

பகுப்பு:சேரர் தலைநகரங்கள்
பகுப்பு:சங்க கால ஊர்கள்
பகுப்பு:சேரர் துறைமுகங்கள்
வே. அ. கந்தையா

**வே. அ. கந்தையா** (*V. A. Kandiah*, செப்டம்பர் 3, 1891 - சூன் 4, 1963) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
கந்தையா இலங்கையின் வடக்கே வேலணை, வங்களாவடியைப் பிறப்பிடமாகக் கொண்டவர். தந்தை வேலுப்பிள்ளை அம்பலவாணர், தாயார் இராசம்மா. இவருடன் உடன்பிறந்தவர்கள் சொர்ணலட்சுமி, இராசலட்சுமி, சுந்தரம்பிள்ளை. ஆரம்பக் கல்வியை வேலணை அமெரிக்க மிசன் பாடசாலையில் பெற்றார். பின்னர் யாழ்ப்பாணம் இந்துக் கல்லூரி, கொழும்பு புனித யோசேப்பு கல்லூரி ஆகியவற்றில் கல்வி கற்ற கந்தையா, இலண்டன் பல்கலைக்கழகத்தில் அறிவியலில் பட்டம் பெற்றார். பின்னர் சிறிது காலம் கொழும்பு புனித யோசேப்பு கல்லூரியில் ஆசிரியராகப் பணியாற்றிய பின்னர் சட்டக்கல்வி பயின்று வழக்கறிஞராகக் கொழும்பில் பணியாற்றினார்.

## அரசியல் வாழ்வு
1947 இலங்கை நாடாளுமன்றத் தேர்தலில் கொழும்பு மத்திய தொகுதியில் போட்டியிட்டுத் தோல்வியடைந்தார். அதன் பின்னர் இலங்கைத் தமிழரசுக் கட்சியில் இணைந்து 1956 ஆம் ஆண்டில் நடந்த நாடாளுமன்றத் தேர்தலில் ஊர்காவற்துறை தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். மார்ச்சு 1960, சூலை 1960 தேர்தல்களிலும் தமிழரசுக் கட்சியின் சார்பில் போட்டியிட்டு வெற்றி பெற்றார்.

## சமூகப் பணி
வி. ஏ. கந்தையா 1954 ஏப்ரலில் யாழ்ப்பாணம் புங்குடுதீவில் புங்குடுதீவு மகாசன சபையின் ஆதரவுடன் சிலப்பதிகார விழா ஒன்றை நடத்தினார். புங்குடுதீவு கண்ணகை அம்மன் ஆலயத்தில் மூன்று நாட்கள் நடைபெற்ற இவ்விழாவில் தமிழகத்தில் இருந்து ம. பொ. சிவஞானம், பேராசிரியர் அ. ச. ஞானசம்பந்தன் உட்பட தமிழறிஞர்கள் பலர் சிறப்புப் பேச்சாளர்களாக அழைக்கப்பட்டிருந்தனர்.

வே. ஆ. கந்தையா 1953-54 காலப்பகுதியில் கொழும்பு தமிழ்ச் சங்கத்தின் தலைவராக இருந்து பணியாற்றினார்.

## மேற்கோள்கள்

* 

பகுப்பு:1891 பிறப்புகள்
பகுப்பு:1963 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
டி. எம். கிருஷ்ணா

**டி. எம். கிருஷ்ணா** (*T. M. Krishna*, பிறப்பு:22 சனவரி 1976) தமிழகத்தைச் சேர்ந்த கருநாடக இசைப் பாடகர் ஆவார்.

## ஆரம்பகால வாழ்க்கை
இவரின் தந்தை ஒரு தொழிலதிபர். தாய், கலாபீடம் எனும் பெயரில் ஒரு இசைப்பள்ளியை நடத்திவந்தார். ஆரம்பகால இசைப்பயிற்சியை பி. சீதாராம சர்மாவிடம் பெற்ற டி. எம். கிருஷ்ணா, பின்னர் செங்கல்பட்டு ரெங்கநாதனிடம் இசை பயின்றார். செம்மங்குடி ஸ்ரீநிவாச ஐயரிடம் ஏழாண்டு காலம் இசைப்பயிற்சியை பெற்றுள்ளார் டி. எம். கிருஷ்ணா.

## தொழில் வாழ்க்கை
பாடகராக இருப்பதோடு, பாடக் கற்றுத்தரும் ஆசிரியராகவும் விளங்குகிறார். இசையமைப்பாளராகவும், இசை குறித்து எழுதும் எழுத்தாளராகவும் இருக்கிறார். உலகம் முழுதும் பயணித்து இசை நிகழ்ச்சிகளில் பாடுகிறார்; இசை பற்றிய சொற்பொழிவுகள் நிகழ்த்தி வருகிறார்.

## இலங்கையில் இசை நிகழ்ச்சிகள்
இலங்கை கொழும்பில் 2010ல் இசைக் கச்சேரி செய்த டி. எம். கிருஷ்ணா, 2011ல் யாழ்ப்பாணம், கிளிநொச்சி, வவுனியா ஆகிய இடங்களில் இசை நிகழ்ச்சிகள் நடத்தினார். அக்டோபர் மூன்றாம் நாள் யாழ்ப்பாணம் வீரசிங்கம் மண்டபத்தில் நடந்த அவரது சுமார் மூன்று மணி நேர கச்சேரிக்கு பலத்த வரவேற்பு கிடைத்தது. யாழ்ப்பாணத்தில் இயங்கும் இராமநாதன் நுண்கலைக் கல்லூரியின் செயற்பாடுகள் அவரைக் கவர்ந்தன. அக்கல்லூரியின் முன்னேற்றத்துக்கு பாடுபடப்போவதாக கிருஷ்ணா தெரிவித்தார்.

## விருதுகள்
* சிறந்த முக்கியக் கலைஞர் - யூத் அசொசியேசன் போர் கிளாசிக்கல் மியூசிக், 1989
* திறமைமிகு பாடகர் (25 வயதிற்குக் கீழ்)- மியூசிக் அகாதெமி (சென்னை), 1994
* சிறந்த இளம் பாடகர் - கிருஷ்ண கான சபா, 1995
* சிறந்த இசைக்  கலைஞர் - நாரத கான சபா, 1995
* அரியக்குடி ராமானுஜ ஐயங்கார் விருது - மியூசிக் அகாதெமி (சென்னை), 1996
* யுவ கலா பாரதி - பாரத் கலாச்சார், 1997
* ஸ்ரீரங்கம் கோபாலரத்தினம் விருது - மியூசிக் அகாதெமி, 1998
* ராமகிருஷ்ண ஐயர் விருது - மியூசிக் அகாதெமி, 1999
* சிறந்த கலைஞர் -  மியூசிக் அகாதெமி, 2001
* இளைஞர் விருது - மகாராஜபுரம் விஸ்வநாத ஐயர் அறக்கட்டளை, 2001
* கல்கி கிருஷ்ணமூர்த்தி விருது, 2001
* இந்திரா சிவசைலம் அறக்கட்டளை விருது, 2014
* ரமோன் மக்சேசே விருது, 2016 

## மேற்கோள்கள்

## வெளியிணைப்பு
* டி. எம். கிருஷ்ணாவின் அதிகாரப்பூர்வ இணையதளம்.
* ''A Southern Music: The Karnatik Story'' எனும் பெயரில் டி. எம். கிருஷ்ணா எழுதிய நூலின் பகுதிகளைக் கொண்டுள்ள ஒரு கட்டுரை.
* டி. எம். கிருஷ்ணா, ''தி இந்து'' நாளிதழுக்கு வழங்கிய ஒரு செவ்வி

பகுப்பு:கருநாடக இசைப் பாடகர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:ரமோன் மக்சேசே விருது பெற்றோர்
பகுப்பு:சென்னைப் பாடகர்கள்
சபரி (ஆறு)

**சபரி ஆறு** கோதாவரியின் துணை ஆறுகளுள் ஒன்று. சத்தீசுகர் மாநிலத்தில் உருவாகும் இந்த ஆறு  ஒடிசா, ஆந்திர மாநில எல்லையைக் கடந்து கோதாவரியுடன் கலக்கிறது. 

## மேற்கோள்கள்

பகுப்பு:இந்திய ஆறுகள்
பகுப்பு:சத்தீசுகரின் ஆறுகள்
சங்கு குளித்தல் (தமிழர் தொழிற்கலை)

**சங்கு குளித்தல்** அல்லது **சங்கெடுப்பு** என்பது கடலினுள் மூழ்கி அதனடியில் இருக்கும் சங்குகளை எடுத்துவருவது ஆகும். தமிழர் தாயகப் பகுதிகள் நீண்ட கடற்கரைகளை அண்டிய நிலப்பகுதிகள் ஆகையால் சங்கு குளித்தல் பண்டைக் காலத்தில் இருந்து தமிழர்கள் செய்துவந்த ஒரு தொழிலாக உள்ளது.  சங்கு குளித்தல் பற்றி தமிழ் இலக்கியங்களிலும் பல விரிவான குறிப்புகள் உள்ளன.  இலங்கையில் நயினாதீவில் சங்கு குளித்தல் பெருமளவில் நடைபெற்றது.  இந்தியாவில் தூத்துக்குடியில் இன்றும், நவீன முறைகளில் சங்கு குளித்தல் நடைபெறுகிறது.  

சூழல் மாசடைதலால் சங்கு இனங்கள் வேகமாக அழிந்து வருகின்றன.  இலங்கையில் சங்கு சேகரிப்பிற்கு அரசு தடை போட்டுள்ளது.  இது போன்ற காரணங்களால் சங்கு குளித்தல் இன்று வேகமாக மறைந்துவரும் ஒரு தொழில் ஆகும்.

## இவற்றையும் பார்க்க
* நவீன முறை சங்கு குளிப்போர் நலச்சங்கம்

## மேற்கோள்கள்


பகுப்பு:தமிழர் தொழில்நுட்பம்
பகுப்பு:தமிழர் மீன்பிடிப்புத் தொழில்நுட்பம்
நாட்டுப்புறவியல் (நூல்)

**நாட்டுப்புறவியல்** என்ற இந்நூல், முனைவர். மு. இளங்கோவன் அவர்களால் எழுதப்பட்ட நூல் ஆகும்.இந்நூலுக்குப் புதுவைப் பல்கலைக்கழகப் பேராசிரியர் முனைவர் அறிவுநம்பி அணிந்துரை வழங்கியுள்ளார். நூலாசிரியர் வேட்கையுரை, முன்னுரை என்ற இரண்டு தலைப்பில் நூல் குறித்த செய்திகளைப் பதிந்துள்ளார்.

## நூலின் சிறப்புகள்
#நாட்டுப்புறவியல்
#தமிழ் இலக்கியங்களில் நாட்டுப்புற இலக்கியத்தின் செல்வாக்கு
#நாட்டுப்புறப் பாடல் பற்றிய அறிஞர்களின் விளக்கம்/கருத்துகள்
#கதைப்பாடல்கள்
#நாட்டுப்புறவியலும் மானிடவியலும் என்னும் ஐந்து தலைப்புகளில் நாட்டுப்புறவியல் துறையைப் பற்றிய எளிமையான அறிமுகம் இந்த நூலில் உள்ளது. இளங்கலையில்(**B**achelor of **A**rts) நாட்டுப்புறவியலை ஒரு பாடமாகப் பயிலும் மாணவர்களுக்காக, இந்த நூல் எழுதப்பட்டுள்ளது. தமிழகத்தின் பல கல்லூரிகளில் இந்த நூல் பாட நூலாக உள்ளது.

பகுப்பு:நாட்டுப்புறவியல் தமிழ் நூல்கள்
பகுப்பு:2006 தமிழ் நூல்கள்
பகுப்பு:இந்தியத் தமிழ் நூல்கள்
சபரி விரைவுவண்டி

**சபரி விரைவு வண்டி** திருவனந்தபுரம் முதல் தெலுங்கானா மாநிலத்தின்  ஹைதராபாத் வரை தினமும் ஓடும் விரைவு வண்டியாகும். திருவனந்தபுரத்தில் 07.15க்குப் புறப்பட்டுக் கோட்டயம், எறணாகுளம், பாலக்காடு, சேலம், சித்தூர், குண்டூர், செக்கந்தராபாத் வழியாக ஹைதராபாதில் மறுநாள் 13.40க்குச் சென்று சேரும்.

## மேற்கோள்கள்
சபரி எக்ஸ்பிரஸ்

பகுப்பு:இந்திய விரைவுவண்டிகள்
கயிறு திரித்தல் (தமிழர் தொழிற்கலை)

**கயிறு திரித்தல்** என்பது தென்னை நாரில் இருந்து கயிறு தயாரிக்கும் தொழில் ஆகும்.  தமிழர் தாயகப் பகுதிகளில் தென்னை அதிகம் வளர்க்கப்படுவதால் பல ஊர்களில் கயிறு திரித்தல் முக்கிய தொழிலாக உள்ளது.  

தென்னங் கயிறுகள் பல்வேறு தேவைகளுக்குப் பயன்படுகின்றன.  சூழலியல் பாதிப்பை ஏற்படுத்தாதவை.  எனினும் அண்மைக் காலமாக நெகிழிக் கயிறுகள் அதிக பயன்பாட்டிற்கு வருவதால் இத் தொழில் மிகவும் பாதிப்படைந்துள்ளது.

பகுப்பு:தமிழர் தும்புவேலை
சபரி

*சபரி (இராமாயணம்)
*சபரி (ஆறு)
*சபரி (திரைப்படம்)
*சபரிமலை
*பக்த சபரி (திரைப்படம்)
*சபரி (ஊர்)(பெயர் மருவிய சங்ககால ஊர்)
வண்ணம் (யாப்பு)

மை தீட்டிக் கண்ணை அழகுபடுத்துவது போலப் பாட்டுக்கு ஒலி-வண்ணம் (tonal colour) கொடுத்துப் பாடலை அழகு படுத்துவது **வண்ணம்**.
இதனை வடநூலார் சந்தம் என்பர். தொல்காப்பியர் கூறும் செய்யுள் உறுப்புகள் 34-இல், வண்ணமும் ஒன்று. அது 20 வகை.  

## தொல்காப்பியர் குறிப்பிடும் வண்ணங்கள்
 
#பாஅ வண்ணம் 
#தாஅ வண்ணம்
#வல்லிசை வண்ணம் 
#மெல்லிசை வண்ணம்
#இயைபு வண்ணம் 
#அளபெடை வண்ணம்
#நெடுஞ்சீர் வண்ணம் 
#குறுஞ்சீர் வண்ணம்
#சித்திர வண்ணம் 
#நலிபு வண்ணம்
#அகப்பாட்டு வண்ணம் 
#புறப்பாட்டு வண்ணம்
#ஒழுகு வண்ணம் 
#ஒரூஉ வண்ணம்
#எண்ணு வண்ணம் 
#அகைப்பு வண்ணம்
#தூங்கல் வண்ணம் 
#ஏந்தல் வண்ணம்
#உருட்டு வண்ணம் 
#முடுகு வண்ணம் 

## வண்ண வகைகள்
இது இருபது வகைப்படும் என்று தொல்காப்பியர் குறிப்பிட்டுள்ளார்.
*குறில்,நெடில் எழுத்துக்களால் வகைபடுபவை வருமாறு;-
இவ்வண்ணங்களுள்,
#குறுஞ்சீர் வண்ணம்
#நெடுஞ்சீர் வண்ணம்
#சித்திர வண்ணம் என்றழைக்கப்படும். 
இவை மூன்றும், குறில், நெடில் எழுத்துகள் பாடல்களின் இடம்பெறும் நிலையை  வைத்துப் பெயரிடப்படுகின்றன.
### குறுஞ்சீர் வண்ணம்
குறில் எழுத்துகள் மிகுதியாகப் பயின்று வருவதனைத் தொல்காப்பியம் குறுஞ்சீர் வண்ணம் என்கிறது.

 குறுஞ்சீர் வண்ணம் குற்றெழுத்துப் பயிலும்  (தொல். பொருள் 213)
(எடுத்துக்காட்டு) 
பொழில் தரு நறுமலரே புதுமணம் விரிமணலே  (சிலம்பு 7:14)


### நெடுஞ்சீர் வண்ணம்
நெடில் எழுத்துகள் மிகுதியாகப் பயின்று வரும்  நிலையில் அமைவதனை நெடுஞ்சீர் வண்ணம் என்கிறது.  
 
நெடுஞ்சீர் வண்ணம் நெட்டெழுத்துப் பயிலும் (தொ.பொ.212)
(எடுத்துக்காட்டு) 
*வாராயோ தாயே - பாதம்
தாராயோ நீயே *- (கீர்த்தனை) 


### சித்திர வண்ணம்
நெட்டெழுத்தும், குற்றெழுத்தும் சார்ந்து வருவதனைச் சித்திர வண்ணம் என்று குறிப்பிடுகின்றது.

(எடுத்துக்காட்டு)
பாதி மதிநதி போது மணிசடை - (திருப்புகழ்)

*ஒரு குறிப்பிட்ட இனத்தைச் சேர்ந்த எழுத்துகளால் உருவாகும் வண்ண வகைகள் வருமாறு;-
#வல்லிசை வண்ணம்
#மெல்லிசை வண்ணம்
# இயைபு வண்ணம்

### வல்லிசை வண்ணம்
ஒரு பாட்டில் வல்லெழுத்துகள் மிக்கு வருவதனை 'வல்லிசை வண்ணம்' என்பர்.


வல்லிசை வண்ணம் வல்லெழுத்து மிகுமே   (தொல்காப்பியம்.பொ.208)

(எடுத்துக்காட்டு)
புற்றரவு பற்றியகை நெற்றியது மற்றொருகண்
ஒற்றை விடையன் (சம்பந்தர் தேவாரம். 3:68:2)


### மெல்லிசை வண்ணம்
ஒரு பாட்டில் மெல்லெழுத்துகள் மிக்கு வருவதனை 'மெல்லிசை வண்ணம்' என்பர்.


மெல்லிசை வண்ணம் மெல்லெழுத்து  மிகுமே”  (தொல்காப்பியம்.பொ.209)

(எடுத்துக்காட்டு)


### இயைபு வண்ணம்
ஒரு பாட்டில் இடையினயெழுத்துகள் மிக்கு வருவதனை 'இயைபு வண்ணம்' என்பர்.


இயைபு வண்ணம் இடையெழுத்து மிகுமே ”  (தொல்காப்பியம்.பொ.210)

(எடுத்துக்காட்டு)


## இவற்றையும் பார்க்கவும்
*வண்ணம் (யாப்பருங்கல நெறி)
*ஒலி
*சத்தம்
*வண்ணம்
*சந்தம் (ஒலி)

## மேற்கோள்

பகுப்பு:தமிழ்ச் சொற்கள்
பகுப்பு:ஒலிப்பியல்
ஊசிக் காளான்

**ஊசிக் காளான்** அல்லது மியுக்கர் (ஆங்கிலம் - pin mould; இலத்தீன் - Mucor ) என்றழைக்கப்படும் இப்பேரினப்  பூஞ்சையில், 3000 இனங்கள் உள்ளன. இவை மண், செரிமான மண்டலம், தாவரங்களின் மேற்புறம், அழுகிய காய்கறிகளில் காணப்படுகின்றன.கருப்பு ரொட்டிக் காளான் என்றும் இவை அழைக்கப்படுகின்றன.

## வாழிடம்
இவை மட்குண்ணி பூஞ்சை இனமாகும். எனவே, இவை பொதுவாக சாணத்தில்(*Mucor mucedo*), ஈரமான காலணிகளில், ஈரமான கெட்டுப் போன ரொட்டியில், அழுகிய பழங்களில், கெட்டுப்போன அங்ககப் பொருட்களின் மீது ஒட்டடை போன்று படர்ந்து காணப்படுகின்றன. இவைகளை சோதனைச் சாலைகளில், 3, 4 நாட்களில் எளிதாக வளர்க்கலாம்.

## வளரியல்பு

### இனங்கள்

*கீழ்காணும் இனங்கள்/சிற்றினங்கள் முக்கியமானவையாகக் கருதப்படுகின்றன.இவை பெரும்பாலும் மனிதனுக்கு நோயை உண்டாக்குவதில்லை.
**Mucor amphibiorum*
**Mucor circinelloides*
**Mucor hiemalis*
**Mucor hiemalis f. silvaticus*
**Mucor indicus* (என்ற சிற்றினம் மட்டுமே பெரும்பாலும் மனிதனுக்கு, Zygomycosis நோயை உண்டாக்கக் கூடியது.)
**Mucor mucedo*
**Mucor paronychius*
**Mucor piriformis*
**Mucor racemosus*

## குறிப்புகள்


## வெளி இணைப்புகள்
*Mucor  Zygomycetes என்ற இணையம்
*''Mucor'' species  Index Fungorum என்ற இணையம்.
*''Mucor'' page  Index Fungorum என்ற இணையம்.

பகுப்பு:பூஞ்சைகள்
பாய் முடைதல் (தமிழர் தொழிற்கலை)

right|150px
**பாய் முடைதல்** அல்லது **பாய் பின்னுதல்** அல்லது **பாய் நெய்தல்** என்பது பனை ஓலை, ஈச்ச ஓலை, மூங்கில், நாணல் போன்ற பல்வேறு வகையான மூலப் பொருட்களைப் பயன்படுத்தி  பாயைச் செய்தல் ஆகும். இது மரபார்ந்த கைத்தொழிலாகத் தமிழகத்திலும் ஈழத்திலும் நெடுங்காலமாக நடைபெற்று வருகிறது.  இந்த அரிய கலை இன்று மெதுவாக மறையத் தொடங்கி உள்ளது.

பகுப்பு:தமிழர் கைத்தொழில்கள்
சேரர் காலநிரல்

* சேரர் தொகுப்புக் குறிப்புகள்
* சேரர் குடிப்பெயர்கள்
* சங்ககாலச் சேரர்
ஆகிய கட்டுரைகளின் துணை கொண்டு இந்தக் காலநிரல் தரப்படுகிறது.

பதிற்றுப்பத்து அரசர்கள் ஆண்ட ஆண்டுகள் அந்த நூலின் பதிகத்தில் தரப்பட்டுள்ளன. வரலாற்று மரபுப்படி ஒரு தலைமுறையின் காலம் தோராயமாக 25 ஆண்டுகள் எனக் கொள்ளப்பட்டு ஆண்டுகள் கணிக்கப்படுகின்றன. இந்தக் கணிப்பு இலங்கைக் கயவாகு மன்னன் செங்குட்டுவன் எடுத்த கண்ணகி விழாவுக்கு வந்திருந்ததை மையமாகக் கொண்டது. ஐந்தாம் பத்துத் தலைவனும், செங்குட்டுவனும் வெவ்வேறு மன்னர்கள் என நிறுவப்பட்டால் கணிக்கப்பட்ட காலம் ஒரு நூற்றாண்டு முந்தியதாக அமையும்.

பகுப்பு:சேர அரசர்கள்
சந்தம் (ஒலி)

**சந்தம்** (Prosody) என்ற சொல், பல்பொருள் ஒரு மொழி ஆகும். இங்கு ஒலியின் வண்ணம், அழகு என்றே பொருள் குறிப்பிடப்படுகிறது. சந்திக்கும் தன்மை சந்தமாகும். ஒலி, அலை போல் மீண்டும் சந்திப்பதால் இதற்குச் சந்தம் என்ற பொருள் வந்தது என்று தமிழிசைக் கலைக்களஞ்சியம் (தொ.II,ப.274) குறிப்பிடுகின்றது.‘சந்தஸ்’  என்ற    வடசொல்லின்,    திரிபாகவும் கூறுவர்.  (முனைவர். இ. அங்கயற்கண்ணி, திருப்புகழ்ப் பாடல்களில் சந்தக் கூறுகள் பக்கம்.362). இதனைத்    தொல்காப்பியர், வண்ணம்  என்கிறார் . எனவே, சந்தம் என்ற சொல்லிற்கு **வண்ணம்** என்ற தமிழ்ச்சொல்லைச் சொல்லுதலே சாலச்சிறந்தாம். கர்நாடக இசைக் கலைஞர்கள், சந்தம் என்றே சொல்லுகின்றனர்.இந்திய பாரம்பரிய இசை இயல்பில் பாடும் திறனானது, மெல்லிசை ரீதியாக குறிப்பிட்ட ராகங்கள் மற்றும் **சந்தம்** ரீதியாக தாளங்கள் அடிப்படையிலானது ஆகும்.
  
## இவற்றையும் பார்க்கவும்
*ஒலி
*சத்தம்
*வண்ணம்
*வண்ணம் (ஒலி)

பகுப்பு:தமிழ்ச் சொற்கள்
பகுப்பு:ஒலிப்பியல்
மணல்தொட்டி

* விக்கிப்பீடியா மணல்தொட்டி
* மணல்தொட்டி (மென்பொருள்)
மகரந்தன்

**மகரந்தன்** (பி.1966) புதுச்சேரிக்காரர். இவரை **வல்லினம் மகரந்தன்** என்றும் அழைக்கின்றனர். 1990களில் ‘மண்குதிரை’ என்கிற கவிதைத் தொகுப்பின் மூலம் தமிழ் இலக்கிய உலகிற்கு அறிமுகமானவர். தொடர்ந்து சிறுகதை, நாடகம் என தனது இலக்கியப் புலத்தை விரிவுபடுத்திக் கொண்டவர். 2002இல் ‘வல்லினம்’ என்கிற பெயரில் காலாண்டிதழ் ஒன்றினைத் தொடங்கி அதன்மூலம், விளிம்புநிலை ஆய்வுகள், சமூக அறிவியல் கருத்தாடல்கள் ஆகியற்றை விரிவுபடுத்தி வருபவர். இதன் நீட்சியாக மாற்று வரலாற்றுக்கான நூல்களையும் வெளியிட்டுள்ளார். இந்திய அரசின் இலக்கியப் பேரவையாகத் திகழக்கூடிய ‘சாகித்திய அகாதெமி’யின் பொதுக்குழு உறுப்பினராகவும் தமிழ் ஆலோசனைக் குழு உறுப்பினராக(2008-2012)இருந்துள்ளார்.

பகுப்பு:தமிழக எழுத்தாளர்கள்
பகுப்பு:புதுச்சேரி எழுத்தாளர்கள்
நொரடோம் சீயனூக்

thumb|Norodom Sihanouk (1983)

**நொரடோம் சீயனூக்** அல்லது **நொரடோம் சிகானுக்** (*Norodom Sihanouk*, (கெமர் மொழி: នរោត្តម សីហនុ; 31 அக்டோபர் 1922 - 15 அக்டோபர் 2012) கம்போடியாவின் முன்னாள் மன்னர் ஆவார். இவர் 1941 முதல் 1955 வரையும், பின்னர் 1993 முதல் 2004 வரையும் மன்னராகவிருந்தவர். 1953 முதல் 1970 வரை அந்நாட்டின் நிறைவேற்றுத் தலைவராகவும் இருந்தார். 2004 ஆம் ஆண்டில் இவர் முடி துறந்ததை அடுத்து **கம்போடியாவின் மன்னர்-தந்தை** (கெமர் மொழி: *Preahmâhaviraksat*) என அழைக்கப்பட்டார். இவருக்குப் பின்னர் இவரின் மகன் நொரடோம் சிகாமொனி மன்னரானார்.

சிகானுக் 1922 ஆம் ஆண்டில் அரசர் நொரடோம் சுராமரித், அரசி கொசாமக் ஆகியோருக்கு மூத்த மகனாகப் பிறந்தார். சாய்கோன் பிரெஞ்சுப் பாடசாலைகள், பின்னர் பாரிசிலும் கல்வி கற்றார். அப்போதைய பிரான்சின் நாட்சி அரசினால் 18வது அகவையில் கம்போடியாவின் மன்னராக்கப்பட்டார். இரண்டாம் உலகப் போர் முடிந்ததை அடுத்து பிரான்சிடம் இருந்து விடுதலை வேண்டிப் போராடினார். 1953 இல் விடுதலை கிடைத்தது. அமெரிக்காவின் ஆதரவுடன் இடம்பெற்ற இராணுவப் புரட்சியை அடுத்து லொன் நொல் கம்போடியாவின் ஆட்சியைக் கைப்பற்றினார். இதனை அடுத்து சிகானூக் சீனாவில் நாடு கடந்த நிலையில் வாழ்ந்து வந்தார்.

1975 ஆம் ஆண்டில் கெமர் ரூச் கம்போடியாவில் ஆட்சியைக் கைப்பற்றியதை அடுத்து சீயனூக் நாடு திரும்பினார். ஆனாலும், அவர் அரண்மனையில் கெமர் ரூச் ஆட்சியாளர்களால் அவர்களின் நான்காண்டு ஆட்சிக் காலம் முழுவதும் தடுப்புக் காவலில் வைக்கப்பட்டார்.

வியட்நாமியப் படையினர் கெமர் ரூச் ஆட்சியாளரைத் தோற்கடித்ததை அடுத்து சீயனூக் மீண்டும் சீனா சென்றார். கம்போடியா உள்நாட்டுப் போரில் சிக்கிக் கொண்ட அந்தப் 13 ஆண்டு காலம் சிகானூக் சீனாவில் தங்கியிருந்தார். சோவியத் ஒன்றியம் வீழ்ச்சியடைந்ததை அடுத்து, ஐக்கிய நாடுகளின் தலையீட்டின் பேரில், வியட்நாம் படைகள் 1991 இல் கம்போடியாவில் இருந்து விலகிக் கொண்டது. இதனை அடுத்து சீயனூக் 1993 இல் நாடு திரும்பி மீண்டும் மன்னராக முடி சூடிக் கொண்டார்.

## மேற்கோள்கள்

## வெளி இணைப்புகள்
* அதிகாரபூர்வத் தளம்
* Genealogy of the Cambodian Royal Family

பகுப்பு:1922 பிறப்புகள்
பகுப்பு:2012 இறப்புகள்
பகுப்பு:கம்போடிய அரசர்கள்
ஆல்வின் ரோத்

**ஆல்வின் எலியட் ''அல்'' ரோத் ** (*Alvin Eliot "Al" Roth*, பிறப்பு திசம்பர் 19, 1951) ஆர்வர்டு வணிகப் பள்ளியில் பொருளியல் மற்றும் வணிக மேலாண்மைத் துறையில் ஜார்ஜ் குண்ட் அறக்கட்டளை பேராசிரியராகப் பணிபுரிந்து வரும்  ஓர் அமெரிக்க பொருளியலாளர் ஆவார்.  ரோத் ஆட்டக் கோட்பாடுத் துறையில்  முக்கியப் பங்காற்றி உள்ளார். மேலும்  சந்தை வடிவமைப்பு, சோதனை பொருளியல் போன்ற துறைகளிலும் பங்களித்துள்ளார். 2012ஆம் ஆண்டிற்கான  பொருளியலுக்கான நோபல் நினைவுப் பரிசை  இலாயிடு ஷேப்லியுடன் இணையாக வென்றுள்ளார்.

## மேற்கோள்கள்

## வெளி இணைப்புகள்

*Alvin E. Roth  at Harvard Business School
*Compilation of research and press coverage  at Al Roth's game theory, experimental economics, and market design page.

பகுப்பு:நோபல் பொருளியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பொருளியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
மணல்தொட்டி (மென்பொருள் உருவாக்கம்)

**மணல்தொட்டி** (*sandbox*) என்பது சோதனை முயற்சிகளுக்காகவும், மாறுதல்களை உடனுக்குடன் புகுத்திப்பார்க்கும் யுக்தியும் ஆகும். இது பெரும்பாலும் மென்பொருள் மேம்பாடு மற்றும் பிற மாறுதல்களை கண்கானிப்பதற்காகப் பயன்படுத்தப்படுகிறது. 

## விக்கித் திட்டங்களில்
விக்கிகளிலும் இவ்வாறான மணல்தொட்டி சோதனை முயற்சிகளுக்காகப் பயன்படுத்தப்படுகிறது. இது பெரும்பாலும் தான் செய்யும் மாறுதல்களை முன்தோற்றப் பார்வையிட இது உதவுகிறது. 

## வெளி இணைப்புகள்
* அமேசான் நிறுவன மணல்தொட்டி

பகுப்பு:குறுங்கட்டுரைகள்
பகுப்பு:மென்பொருள் சோதனை
கோலோன் பல்கலைக்கழகம்

**கோலோன் பல்கலைக்கழகம்**, () ஐரோப்பாவின் பழைமையான பல்கலைக்கழகங்களில் ஒன்றும் செருமனியின் மிகப்பெரிய பல்கலைக்கழமும் ஆகும். இப்பல்கலைக்கழகத்தில் 38,000 மாணவர்களும் 4,000 ஆசிரியர்களும் உள்ளனர். மேலும், ஐரோப்பிய மேலாண்மைக் கல்விக்கூடம் மற்றும் பன்னாட்டு நிறுவனங்கள் குழுமத்தினை ஜெர்மனி சார்பாக இப்பல்கலைக்கழகம் நிறுவியது. ஜெர்மனியின் அனைத்து ஊடகங்களும் இதனைச் சிறந்த பல்கலைக்கழகம் என்று கூறியுள்ளன.

## வரலாறு
இப்பல்கலைக்கழகம் 1388 ஆம் ஆண்டு நிறுவப்பட்டது. 1798 ஆம் ஆண்டில் பிரெஞ்சு அரசினால் நிறுத்தப்பட்ட இப்பல்கலைக்கழகம் தற்போது மீண்டும் இயங்குகின்றது. 1919 ஆம் ஆண்டில் புருசிய அரசு மீண்டும் நிறுவ முடிவெடுத்தது. இப்பல்கலைக்கழகம் பொருளாதாரம், சட்டம், சமூகவியல் துறைகளில் உலகின் முன்னணி பல்கலைக்கழகமாக உள்ளது.

## இந்தியவியல் தமிழியல் நிறுவனம்

## மேற்கோள்கள்


## வெளியிணைப்புகள்

* Website of the University of Cologne (ஆங்கிலம்)
* Absolventennetzwerk der Universität zu Köln (ஜெர்மன்)\

பகுப்பு:செருமானியப் பல்கலைக்கழகங்கள்
முதலாம் இராசேந்திர சோழனின் தென்-கிழக்கு ஆசியா மீதான படையெடுப்பு

கல்வெட்டுக்களும் வரலாற்று மூலங்களும் இடைக்காலச் சோழ அரசன் முதலாம் இராசேந்திர சோழன் தென்கிழக்கு ஆசியா, மலாய தீபகற்பம், இந்தோனேசியா ஆகிய இடங்களுக்கு 1025இல் சிறீவிஜய பேரரசை அடிபணியச் செய்வதற்காக ஒரு பெரும் கடற்படையை அனுப்பினார் என உறுதிப்படுத்துகின்றன. திருவாலங்காடு தகடுகள், லைடன் செப்பேடுகள், முதலாம் இராசேந்திர சோழனின் நடுகற்கள் என்பன படையெடுப்பு பற்றிய முதன்மையான மூலங்கள் ஆகும்.

## மூலங்கள்
படையெடுப்பு பற்றிய முக்கிய விபரங்களடங்கிய தகவல்மூலமாக முதலாம் இராசேந்திர சோழனின் நடுகற்கள் காணப்படுகின்றன.

## உசாத்துணை

பகுப்பு:சோழர் படையெடுப்புக்கள்
தமிழ் ஈழ விடுதலைப் போராட்டம் (நூல்)

**தமிழ் ஈழ விடுதலைப் போராட்டம்: அரச பயங்கரவாதமும் இன அழிப்பும் (1948-2009)** *(The Tamil Eelam Liberation Struggle: State Terrorism and Ethnic Cleansing)* எனும் நூல் கலாநிதி முருகர் குணசிங்கம் அவர்களால் எழுதப்பட்ட ஒரு வரலாற்றாய்வு நூலாகும். இந்நூல் அவுசுதிரேலியா, மெல்பேர்ண் நகரில் 2012 அக்டோபர் 21ஆம் திகதி வெளியிடப்பட்டது.

பகுப்பு: அரசியல் தமிழ் நூல்கள்
பகுப்பு:ஆத்திரேலியத் தமிழ் நூல்கள்
பகுப்பு:2012 தமிழ் நூல்கள்
உள்ளுக்குறுக்கை

**உள்ளுக்குறுக்கை** (*Ullugurukkai*) தமிழ்நாட்டில் கிருஷ்ணகிரி மாவட்டம் தேன்கனிக்கோட்டை வட்டம், கெலமங்கலம் ஊராட்சி ஒன்றியத்ததில் கெலமங்கலம்-ராயக்கோட்டை சாலையில் அமைந்துள்ள ஒரு சிற்றூர் ஆகும். இந்த ஊர் திம்ஜேப்பள்ளி ஊராட்சிக்கு உட்பட்டது. இவ்வூரின் அஞ்சல் குறியீட்டு எண் 635113. காமராசர் முதல்வராக இருந்தபோது அமரர் *இராமகிருஷ்ண முதலியார்* விவசாயத்தில் குறுகிய பரப்பில் அதிக விளைச்சல் பெற்றதற்காக சிறந்த விவசாயிக்கான பட்டம் பெற்றார்.  
        
இங்கு இசுலாமியர்கள் அதிகளவில் வசிக்கின்றனர். இவ்வூர் ஐந்தாயிரத்திற்கும் அதிகமான மக்கள் தொகையைக் கொண்டுள்ளது. 30 -க்கும் மேற்பட்ட சாதியைச் சேர்ந்த மக்கள் அனைவரும் ஒற்றுமையாக வாழ்ந்து வருகின்றனர். ஆண்டிற்கொருமுறைக் கொண்டாடப்படும் அருள்மிகு பாட்ட கங்கையம்மன் ஆலயத் தேர்த்திருவிழா சிறப்பு வாய்ந்தது. பிரசித்திப்பெற்ற அருள்மிகு முத்தப்பா திருக்கோவிலும் அமைந்துள்ளது. ஆண்டுதோறும் இசுலாமியர்களால் உருஸ் திருவிழாவும் மிகச்சிறப்பாகவே நடத்தப் பெறுகிறது. 

## பெயராய்வு
ஒரு காலத்தில் இப்பகுதி அடர்ந்த வனப்பகுதியாக இருந்தது. கருநாடகத்தில் இருந்து இப்பகுதிக்கு ஒரு காலத்தில் மக்கள் கால் நடை மேய்ச்சலுக்காக வந்து குடியேறினர். *உள்ளு* என்ற கன்னடச் சொல்லுக்குக் புல் என்பது பொருளாகும். *குறி* என்ற கன்னடச் சொல்லுக்கு ஆடு என்பது பொருளாகும். ஆட்டு மேய்சலுக்கான புல்வெளி பகுதி என்னும் பொருளில் இப்பெயர் வந்திருக்கலாம் என்கிறார்  கோ. சீனிவாசன்.

## குறிப்புகள்

பகுப்பு: கிருஷ்ணகிரி மாவட்டத்திலுள்ள கிராமங்கள்‎
கலிங்கம் மீதான சோழர் படையெடுப்பு (1097)

முதலாம் **கலிங்கம் மீதான [[சோழர்]] படையெடுப்பு** 1097 இல் கலிங்கப் படைகளின் வேங்கியின் மீதான படையெடுப்பிற்குப் பழிவாங்கும் நோக்குடன் முதலாம் குலோத்துங்க சோழனால் நடத்தப்பட்டது. இப்போர் கலிங்கம் கீழ்ப்பட வேண்டியும் சோழப் பேரரசுக்குக் கப்பம் செலுத்தும் அரசாக அதனுடைய நிலையைக் குறைக்க வேண்டியும் ஏற்பட்டது.

## விளைவு
1097 இல் கலிங்கப் படை கிழக்கு சாளுக்கிய அரசு மீது படையெடுத்தது. அப்போது சாளுக்கிய அரசு சோழப் பேரரசிற்குக் கீழ்ப்பட்டிருந்தது. கலிங்கப் படைகள் கொலானு, ஏலூரு தலைவர்களால் உதவியளிக்கப்பட்டனர். விக்கிரம சோழன் பெரும் படையினை ஆக்கிரமிப்பாளர்களைத் தோற்கடிக்க அனுப்பினான். பாண்டிய அரசப் பிரதிநிதி பராந்தக பாண்டியன் தலைமையிலான படைகள் சோழப் படைகளுக்கு உதவின. கலிங்கப் படைகள் தோற்கடிக்கப்பட்டு, பின்வாங்கிய படைகள் கலிங்கம் வரை விரட்டியடிக்கப்பட்டன. போர் முடிந்ததும் கலிங்கம் சோழருக்குக் கீழ்ப்பட்டது.

## குறிப்புகள்

## உசாத்துணை
* 

பகுப்பு:சோழர் படையெடுப்புக்கள்
பகுப்பு:ஒடிசாவின் வரலாறு
இலாயிடு சேப்ளி

**இலாயிடு இசுடோவெல் சேப்லி ** (லாயிட் ஷேப்லி, *Lloyd Stowell Shapley*, பிறப்பு சூன் 2, 1923)  அமெரிக்காவைச் சேர்ந்த ஓர் சிறப்புமிக்க கணிதவியலாளரும் பொருளியலாளரும் ஆவார். கலிபோர்னியா பல்கலைக்கழகத்தின் இலாசு ஏஞ்சலசு வளாகத்தில் கணிதம் மற்றும் பொருளியல் துறைகளில் ஓய்வுபெற்ற மாண்புமிகு  பேராசிரியராக விளங்குகிறார்.  கணிதப் பொருளியல் துறையிலும் ஆட்டக் கோட்பாடு கருத்துரைகளிலும் முக்கியப் பங்காற்றி உள்ளார்.   2012ஆம் ஆண்டிற்கான பொருளியலுக்கான நோபல் நினைவுப் பரிசை ஆல்வின் ரோத்துடன் இணையாக வென்றுள்ளார்.

1940களில் வோன் நியூமான் மற்றும் மோர்கென்சுடெர்ன் முன்வைத்த ஆட்டக் கோட்பாட்டை முன்னெடுத்துச் சென்றவர்களில் முக்கியமானவராக இலாயிடு சேப்லி கருதப்படுகிறார்.

## மேற்கோள்கள்

## வெளி இணைப்புகள்
* Home Page
* Mathematical Genealogy Project
* The Shapley Value 
* Citation of von Neumann Theory Prize on L.S.Shapley's work 
* Albert Tucker's comment on L.S.Shapley's work .  In 1995, Albert W. Tucker mentioned in his passing that Shapley was second only to Von Neumann as the most important researcher in theory of games so far.
* Robert Aumann's Nobel lecture, also see here.

பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:1923 பிறப்புகள்
பகுப்பு:2016 இறப்புகள்
பகுப்பு:அமெரிக்கப் பொருளியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கலிங்கம் மீதான சோழர் படையெடுப்பு (1110)

**கலிங்கம் மீதான சோழர் படையெடுப்பு** முதலாம் குலோத்துங்க சோழன் ஆட்சிக் காலத்தில் கலிங்க அரசு மீது கி.பி. 1110 இல் மேற்கொள்ளப்பட்ட இரண்டாவதும் மிகவும் புகழ்பெற்ற படையெடுப்பும் ஆகும்.

முதலாம் குலோத்துங்க சோழனின் படைத்தளபதியும் பல்லவ அரச குலத்தவனுமான கருணாகரத் தொண்டைமான் தலைமையில் சென்ற சோழப்படைகள் எளிதாகக் கலிங்கப் படையைத் தோற்கடித்து, அதன் அரசன் *[[அனந்தவர்மன் சோடகங்கன்]]* ஓடிப்போகும்படி செய்தது. இப்போரும் அதன் விளைவும் கலிங்கத்துப்பரணி எனும் நாட்டுப்பாடலை உருவாக்கியது.

## விளைவு
கிபி 1097 இல் நடந்த கலிங்கம் மீதான சோழர் படையெடுப்பினால் கலிங்க அரசு சோழருக்குக் கீழ்ப்பட்டு, கலிங்க அரசன் சோழப் பேரரசருக்கு ஆண்டுதோறும் கப்பம் செலுத்த வேண்டி ஏற்பட்டது. கலிங்க அரசன் அனந்தவர்மன் சோடகங்கன் இரண்டு ஆண்டுகள் கப்பம் செலுத்தாது விட்டதும், முதலாம் குலோத்துங்க சோழன் கலிங்கத்தின் மீதான போரை அறிவித்து, தன் அமைச்சரும் படைத்தளபதியுமான கருணாகரத் தொண்டைமான் தலைமையில் போர் நடக்கச் செய்தான்

## போர்நிகழ்ச்சிகள்
கருணாகரத் தொண்டைமான் 1110 இல் காஞ்சிபுரத்திலிருந்து புறப்பட்டு, பாலாறு, பெண்ணாறு, கிருஷ்ணா ஆறு, கோதாவரி ஆகியவற்றைக் கடந்து கலிங்கத்தை அடைந்தார். படை முன்னேற்றத்தைத் தடுக்க ஆனந்தவர்மன் அனுப்பிய யானைப் படையை அழித்து, கருணாகரத் தொண்டைமான் கலிங்கத்தைச் சூறையாடிப் பாழாக்கினான். ஆனந்தவர்மன் சோழர் படையைப் போர்க்களத்தில் எதிர் கொண்டான். ஆனாலும் அவன் தோற்கடிக்கப்பட்டுப், போர்க்களத்தை விட்டு ஓடிவிட்டான்.

## உசாத்துணை

## உசாத்துணை நூல்
* 

பகுப்பு:சோழர் படையெடுப்புக்கள்
பகுப்பு:ஒடிசாவின் வரலாறு
கடாரம் மீதான சோழர் படையெடுப்பு (1068)

வீரராஜேந்திர சோழனின் நடுகற்கள் கடாரம் (தற்போதைய மலேசியாவின் கெடா) மீதான சோழர் கடற்படையின் படையெடுப்பினை பதிவு செய்துள்ளது. கடாரத்து இளவரசன் ஒருவன் தான் முடியைப் பெற்றுக் கொள்ள உதவி கேட்டு வீரராஜேந்திர சோழனை அணுகியதற்கு உதவும் முகமாக கடற்பயணம் மேற்கொள்ளப்பட்டது என்று மூல ஆவணங்கள் உறுதிப்படுத்துகின்றன.

## உசாத்துணை நூல்

* 

பகுப்பு:சோழர் படையெடுப்புக்கள்
நெடியோன்

* நிலந்தரு திருவின் நெடியோன்.
* முந்நீர் விழவின் நெடியோன்.
* நெடியோன் (முருகன்).
* நெடியோன் (திருமால்).
சுப்பிரமணியம் சிவபாலன்

**சுப்பிரமணியம் சிவபாலன்** (*Subramaniam Sivapalan*, இறப்பு: 1960) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்வு
சிவபாலன் 1980 வாக்கில் திருகோணமலை மாவட்ட நீதிமன்ற செயலாளராகப் பணியாற்றிய எம். சுப்பிரமணியம் எனபவருக்குப் பிறந்தவர். திருகோணமலை உவெசுலியன் மிசன் ஆங்கிலப் பாடசாலையில் ஆரம்பக் கல்வியையும், யாழ் சம்பத்தரிசியார் கல்லூரி, கொழும்பு உவெசுலி கல்லூரி ஆகியவற்றில் உயர் கல்வியையும் கற்றார். பள்ளிப் படிப்பை முடித்துக் கொண்டு அரசு எழுத்தராகப் பணியாற்றத் தொடங்கினார்.

1935 இல் கொட்டுக்குளம் பற்று பிரிவின் தலைமைக் கிராம அலுவலராகவும், பின்னர் தம்பலகாமம் பிரிவின் தலைமைக் கிராம அலுவலராகவும் நியமனம் பெற்றார்.

## அரசியல் வாழ்வு
சிவபாலன்  1947 நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் வேட்பாளராகப் போட்டியிட்டு வெற்றி பெற்றார். 1952 தேர்தலில் போட்டியிட்டு இலங்கைத் தமிழரசுக் கட்சி வேட்பாளர் என். ஆர். இராசவரோதயத்திடம் தோற்றார்.

## மேற்கோள்கள்
* 

பகுப்பு:1960 இறப்புகள்
பகுப்பு:திருகோணமலை மாவட்ட நபர்கள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:கொழும்பு உவெசுலி கல்லூரி பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
தாரைவார்த்தல்

**தாரைவார்த்தல்** அல்லது **தாரைவார்த்துக் கொடுத்தல்** என்பது தமிழர் வாழ்வியலின் பண்பாட்டுக் கூறுகளில் ஒன்றாகும். பழந்தமிழர் வாழ்வில் ஒருவர் இன்னொருவருக்கு ஒன்றை கொடையாகக் கொடுக்கும் பொழுது, அதனை உறுதிப்படுத்தும் முகமாக, கொடுப்பார் கொள்வார் கையில் நீரை வார்த்தல் வழக்காகும்.  இது தற்கால உலகில் ஒன்றை இன்னொருவருக்கு கொடுக்கும் போது காகிதத் தாள்களில் கையெழுத்திட்டு உறுதியளிக்கும் வழக்கிற்கு ஒப்பானது என்றாலும், பழந்தமிழர் வாழ்வியலில் நம்பிக்கையையும் சொல்லுறுதியையும் முதன்மையாகக் கொண்டே இந்த தாரைவார்த்து கொடுக்கும் வழக்கு இருந்துள்ளது.

## தமிழர் திருமணச் சடங்குகளில்
தமிழரின் திருமணச் சடங்குகளின் போது மணப்பெண்ணின் பெற்றோர் மணமகனின் வலது கைமேல் மணப்பெண்ணின் இடது கையை வைத்து நீர் வார்த்து தாரைவார்த்தல் அல்லது தாரைவார்த்துக் கொடுத்தல் பழங்காலம் தொட்டே இருந்துவந்துள்ள ஒரு வழக்காகும்.

## மகாவம்சத்தில் தாரைவார்த்தல்
இலங்கையின் பௌத்த வரலாற்று நூலான மகாவம்சத்திலும் தாரைவார்த்துக் கொடுக்கும் செயல்பாடு காணப்படுகிறது. இலங்கை, அநுராதபுரத்தில் பௌத்தம் அறிமுகமாகும் கால கட்டத்தில் மன்னன் தேவநம்பிய தீசன், தேரர் மகிந்தாவின் கைகளில் நீரை வார்த்து மகாமேக எனும் பூந்தோட்டத்தை தாரைவார்த்து கொடுக்கும் நிகழ்வு மகாவம்சம் அத்தியாயம் 15இல் உள்ளது.  அதனடிப்படையில் தாரைவார்த்துக் கொடுக்கும் பழந்தமிழர் பண்பாட்டுக் கூறு ஆதி இலங்கையிலும் இருந்துள்ளதை அறியலாம்.

## தற்காலத் தமிழர் பேச்சு வழக்கில்
"தாரைவார்த்தல்" எனும் சொல்லாடல் தற்காலத் தமிழரின் பேச்சு வழக்கில் அடிக்கடி பயன்படுகிறது. ஒன்றை ஒருவருக்கு அல்லது ஒரு அமைப்பிற்கு அல்லது ஒரு நாட்டிற்கு இலவசமாக, மக்களின் விருப்புக்கு மாறாகக் கொடுக்கப்படுவதனையும் "தாரைவார்த்தல்" என பேச்சு வழக்கில் கூறுவதும் உண்டு. " 

## சான்றுகள்


பகுப்பு:தமிழர் வாழ்வியல்
பகுப்பு:தமிழர் பண்பாடு
பகுப்பு:மகாவம்சம்
லெக்டின்

**லெக்டின்**கள் (*Lectin*) கார்போஹைட்ரேட்டுகளோடு பிணையும் புரதங்கள். இயற்கையில் எல்லா உயிரினங்களிலும் லெக்டின்கள் காணப்படுகின்றன. ஒரு செல்லுக்கும் மற்றொரு செல்லுக்கும் இடையிலான தொடர்பாடலில் லெக்டின்கள் முக்கியப் பங்காற்றுகின்றன.

லெக்டின்கள் அவை பிணையும் கார்போஹைட்ரேட்டைப் பொருத்த அளவில் தனித்துவம் உடையவை. மானோசு பிணையும் லெக்டின் மானோசு-6-பாசுஃபேட்டை அடையாளம் கண்டு பிணையக் கூடியது.

சோயாபீன்சு போன்ற லெகூம் தாவர விதைகளில் அதிக அளவில் லெக்டின்கள் காணப்படுகின்றன. இவற்றைச் சமைக்கும் போது லெக்டின்களின் கார்போஹைட்ரேட்டுகளுடன் பிணையும் திறன் அழிந்து விடுகிறது. சரிவரச் சமைக்காமது இவற்றை உண்பது வயிற்றுக் கோளாறுகளை உண்டாக்கும். 
## மேற்கோள்கள்

## வெளி இணைப்புகள்
* Major Lectins & Conjugated Lectins from different natural sources
* Functional Glycomics Gateway, a collaboration between the Consortium for Functional Glycomics and Nature Publishing Group
* Proteopedia shows more than 800 three-dimensional molecular models of lectins, fragments of lectins and complexes with carbohydrates
* EY Laboratories, Inc., Lectin and Lectin Conjugates manufacturer
* Recombinant Protein Purification Handbook 
* Immobilized lectins, chromatography media
* Medicago AB, Lectin and Lectin Conjugates manufacturer

பகுப்பு:புரதங்கள்
பகுப்பு:கார்போவைதரேட்டுகள்
பகுப்பு:நோய் எதிர்ப்பு முறைமைகள்
தமிழர் வாழ்க்கைநெறி

தமிழ் இலக்கியங்கள் தமிழரின் வாழ்க்கை நெறியை அகம், புறம் எனப் பாகுபடுத்திப் பார்த்தன. அகம் என்பது இல்லம். இல்லத்தில் வாழ்பவர் கணவன் மனைவியர். இவர்கள் கூடியும், பிரிந்தும் வாழும் மண உறவு முறைகளைக் கூறுவது அகத்திணை. அகத்திணை அல்லாத பிற வாழ்க்கை நெறிகள் அனைத்தும் புறத்திணை. இவற்றின் விளக்கம் தொல்காப்பியத்தில் கூறப்பட்டுள்ளது.
## காண்க, இலக்கணம்

## காண்க, சங்க இலக்கியம்

பகுப்பு:தமிழர் வரலாறு
நகுலன்

**நகுலன்** என்ற தலைப்பில் உள்ள கட்டுரைகள்”

* நகுலன், பாண்டவர்களில் ஒருவர்
* நகுலன் (எழுத்தாளர்)
* நகுலன் (கவிஞர்)
பாடினி

பாணரோடு சேர்ந்து அவர்கள் துணைவியரும் பண் பாடுவர், பாட்டிசைப்பர். இவர்களைப் **பாடினி** என்று அழைப்பர். பாடினியர் கூத்துக் கலையிலும் வல்லவர்கள். அபிநயங்கள் காட்டி ஆடுவார்கள். யாழ்க் கருவியிலும், இனிய இசையை மீட்டுவார்கள். பாணரைப் போலவே, பாடினியரும் பலவகைப்படுவர்.

**பாடினியரின் வேறு பெயர்கள்**: பாடினிகளுக்குப் பாண்மகள், விறலி, பாடினி, மதங்கி, பாட்டி, பாடன்மகடு எனப் பல பெயர்கள் இருந்தன.

**பாடினியின் தன்மை**: பாடினியர், இனிய குரல்வளம் கொண்டவர்கள். மென்மையான அழகுள்ளவர்கள். மயில் போன்ற சாயல் கொண்டவர்கள். அறிவுக்கூர்மை மிக்கவர்கள். இது போன்ற பல செய்திகளை முடத்தாமக்கண்ணியார், சங்கத் தொகை நூல்களுள் ஒன்றான பத்துப்பாட்டுக்களின் கீழ் அடங்கும் பொருநராற்றுப்படை என்னும் நூலில் தருகிறார்.

## சங்க இலக்கியங்களில் பாடினி
*பொருநராற்றுப்படை:-

:::நன்பகல் அந்தி நடை இடை விலங்கலின்
:::பெடை மயில் உருவின் பெரு தகு **பாடினி**
:::பாடின பாணிக்கு ஏற்ப நாள் தொறும்

::::நூலின் வலவா நுணங்கு அரில் மாலை
::::வால் ஒளி முத்தமொடு **பாடினி** அணிய
::::கோட்டின் செய்த கொடுஞ்சி நெடு தேர்

*திருவிளையாடற்புராணம்:-
::****பாடினி**க்கு எதிர் ஒர் பாடினி தன்னைப் பாட விட்டவள் படைத்த செருக்கை
::**விரைசெய் வார் குழல் **பாடினி** பாடலை வியந்தார்
::**படிமையார் தவப் **பாடினி** வந்து எனக்கு 
::**கரி உரை மொழிந்த கைதவன் இலங்கைக் கைதவப் **பாடினி** கழுத்தில்

*பெரியபுராணம்:- 
:::ஆன இசை ஆராய்வு உற்று அம் கணர் பாணியினை
:::மான முறைப் **பாடினி**யார் உடன் பாடி வாசிக்க
:::ஞான போனகர் மகிழ்ந்தார் நான் மறையோர் அதிசயித்தார்

*புறநானூறு:-  
:::வாடா மாலை **பாடினி** அணிய
:::பாணன் சென்னி கேணி பூவா
:::எரி மருள் தாமரை பெரு மலர் தயங்க

*பதினெண்கீழ்க்கணக்கு:-
:::உரவு களிற்று புலாஅம் பாசறை
:::நிலவின் அன்ன வெள் வேல் **பாடினி**
:::முழவில் போக்கிய வெள் கை

பரிபாடல்:- 
:::ஒரு திறம் வாடை உளர் வயின் பூ கொடி நுடங்க
:::ஒரு திறம் **பாடினி** முரலும் பாலை அம் குரலின்
:::நீடு கிளர் கிழமை நிறை குறை தோன்ற



## இவற்றையும் காணவும்
*பாணர்

பகுப்பு:பண்டைத் தமிழ்ச் சமூகம்
பகுப்பு:தமிழிசை
பகுப்பு:சாதிகள்
பகுப்பு:தமிழ்ச் சொற்கள்
காதலர் ஒப்புமை

காதலர் எந்தெந்த வகையில் ஒத்திருக்கவேண்டும் எனத் தொல்காப்பியம் குறிப்பிடுகிறது. 
# பிறப்பு
# குடிமை (குடி இயல்பு)
# ஆண்மை, பெண்மைத் தன்மைகள்
# ஆண்டு
# உருவப் பொலிவு
# ஒத்த காம எழுச்சி
# நிறை (நிறை எனப்படுவது மறை பிறர் அறயாமை)
# அருள் என்னும் கொடைத்தன்மை 
# உணர்வு ஒத்திருத்தல்
# திரு என்னும் செல்வ-நிலை
ஆகியவற்றில் காதலனும் காதலியும் ஒத்திருக்க வேண்டும்

இவற்றில் ஆண்மகன் சற்று உயர்ந்த நிலையினன் ஆகவும் இருக்கலாம். 

காதலரிடையை எந்த எந்த பண்புகள் இருக்கக்கூடாது என்பதையும் தொல்காப்பியர் குறிப்பிடுகிறார். 
# நிம்பிரி (அழுக்காறு, ஔவியம்)
# கொடுமை (அறன் அழியக் கொடுமை செய்ய எண்ணுதல்)
# வியப்பு (தம்மைப் பெரிதாக நினைத்தல்)
# புறமொழி (புறங்கூறுதல்)
# வன்சொல் (கடுமையாகத் திட்டுதல்)
# பொச்சாப்பு (தன்னை மறந்து செயல்படுதல்)
# மடிமை (முயற்சி இல்லாமை)
# குடிமை இன்புறல் (தன் குடிப் பெருமையை நினைத்து இன்புறுதல்)
# ஏழைமை (பேதைமை, உண்மையை அறிய மறுத்தல்)
# மறப்பு (கற்றதையும், கேட்டதையும் மறத்தல்)
# (போலி) ஒப்புமை (அவனைப் பான்றவன் இவன், அவளைப் போன்றவள் இவள் என ஒப்பிட்டுப் பார்த்தல்)
ஆகியவை இருக்கக்கூடாது.

## அடிக்குறிப்பு

பகுப்பு:பண்பாடு
பகுப்பு:தொல்காப்பியம்
தேவரும் மாந்தரும்

தேவர்கள் மனித உருவில் நடமாடுவதாக நம்பினர். தேவர்களைத் தெய்வம் எனவும் வழங்குவர். தேவர் சூடிய பூவில் வண்டு மொய்க்காதாம். மக்கள் சூடிய பூவில் வண்டு மொய்க்கும். தெய்வம் சூடிய அணிகலன்கள் அவர்களது உடலோடு ஒன்றிக் கிடக்குமாம். மக்கள் செய்யப்பட்ட அணிகலன்களைப் பூண்டிருப்பார்கள். வள்ளி என்பது பெண்ணின் முலையிலும் தோளிலும் கொடி போல் எழுதப்படுவது. தெய்வங்களுக்கு வள்ளி எழுதப்பட்டிருக்காது. மனிதன் சூடிய பூ வாடிவிடும். தெய்வம் சூடிய பூ வாடுவதில்லை. மாந்தர்ரின் கண்கள் சுழலும், இமைக்கும். தேவரின் கண்கள் சுழல்வதில்லை, இமைப்பதில்லை. மாந்தர்க்கு அச்ச உணர்வு தோன்றும். தேவர்களுக்கு அது தோன்றுவதில்லை. (மற்றும் மனிதனுக்கு வியர்வை தோன்றும். தேவர்க்கு வியர்வை இல்லை)

கடவுளுக்குக் கால்கள் நிலத்தில் பாவுவதில்லையாம். 

தனியே நிற்கும் அழகியைப் பார்க்கும் ஒருவன் இவள் தேவதையோ என ஐயுறும்போது இங்குக் காட்டப்பட்ட வேறுபாடுகளால் நிற்பவள் மண்மகள் என உணர்ந்துகொள்வானாம். இலக்கியங்களில் இப்படி ஒரு கற்பனை நிகழ்வு. 
## அடிக்குறிப்பு

பகுப்பு:நம்பிக்கைகள்
விசயவாடாப் போர்

**விசயவாடாப் போர்** 1068-இல் வீரராஜேந்திர சோழன் கீழான சோழர் படைக்கும், தற்போதைய ஆந்திரப் பிரதேசத்திலுள்ள விசயவாடா நகருக்கு அண்மையில் ஏழாம் விஜயாதித்தனால் வழிநடத்தப்பட்ட மேலைச் சாளுக்கியர் படைக்கும் இடையில் இடம்பெற்றது. இப்போரின் மூலம் சோழர் வெங்கியை மீளவும் பெற்றுக் கொண்டனர்.

## உசாத்துணை

## உசாத்துணை நூல்கள்
* 

பகுப்பு:சோழர் போர்கள்
பகுப்பு:ஆந்திரப் பிரதேச வரலாறு
ஆண் பெண் இயல்புகள் (தொல்காப்பியம்)

அண்களுக்கும் பெண்களுக்கும் தனித்தனி இயல்புகள் உண்டு. ஆளுமைத் தன்மை உடையவரை ஆண் என்னும் சொல்லாலும், பேணும் தன்மை உடையவர்களைப் பெண் என்னும் சொல்லாலும் தமழ் வழங்குகிறது. 

தொல்காப்பியர் இந்த வேறுபாட்டை உணர்த்துகிறார். 
;ஆண் தன்மை 
* பெருமை - பலராலும் மதிக்கப்படும் பெருந்தன்மை
* உரன் - பெண்களைக் காட்டிலும் அதிக உடல் வலிமை 
; பெண் தன்மை
* அச்சம் (அஞ்சாமை ஆண்குணம். அஞ்சுவது பெண்ணியல்பு)
* நாண் (பிற ஆடவரைக் கண்டால் வெட்கப்படுதல்)
* மடம் (கொளுத்தக் கொண்டு கொண்டது விடாமை)
* நிச்சம் (பயிர்ப்பு) (முன் பின் பயிற்சி இல்லாதவர்களிடம் தோன்றும் கூச்சம்)
## அடிக்குறிப்பு

பகுப்பு:தொல்காப்பியம்
நெட்டூர்ப் போர்

**நெட்டூர்ப் போர்** சோழப் பேரரசர் மூன்றாம் குலோத்துங்க சோழனுக்கும் பாண்டிய முடிக்குரிய வீர பாண்டியனுக்கும் இடையில் 1188 இல் இடம்பெற்றது.

## காரணம்

சோழர் 8 வருட உள்நாட்டு யுத்தம் முடிவுற்றதும் வீர பாண்டியனை பாண்டிய முடிக்குரியவனாக்கினர். ஆயினும் வீர பாண்டியன் விரைவிலேயே சோழருடனான நட்புறவை முறித்ததும், சோழர் படை 1182 இல் மதுரை மீது படையெடுத்து, வீர பாண்டியனுக்குப் போட்டியாளனாகிய விக்கிரம பாண்டியனை நியமித்தது.

## உசாத்துணை

* 

பகுப்பு:சோழர் போர்கள்
பகுப்பு:தமிழகப் போர்கள்
பகுப்பு:பாண்டியப் பேரரசு சம்பந்தப்பட்ட சமர்கள்
கூடல சங்கமப் போர்

**கூடல சங்கமப் போர்** 1062 இல் சோழ அரசன் இரண்டாம் இராஜேந்திர சோழனின் படைகள் மேலைச் சாளுக்கியர் அரசன் முதலாம் சோமேஷ்வராவுடன் கிருஷ்ணா ஆறும் துங்கபத்திரை ஆறும் சந்திக்கும் இடத்திலுள்ள கூடல சங்கமத்தில் இடம் பெற்றது.

## காரணம்
கொப்பம் போருக்கு வஞ்சம் தீர்ப்பதற்காக, மேலைச் சாளுக்கிய அரசன் முதலாம் சோமேஷ்வரா தன் கட்டளைத் தளபதி வலதேவா தலைமையில் பெரும் படையினை அமைத்தான். இப்படை இரண்டாம் இராஜேந்திர சோழனின் படையினை கிருஷ்ணா ஆறும் துங்கபத்திரை ஆறும் சந்திக்கும் கூடல சங்கமத்தில் சந்தித்தது.

## உசாத்துணை

## உசாத்துணை நூல்
* 
* 

பகுப்பு:சோழர் போர்கள்
கொப்பம் போர்

**கொப்பம் போர்** என்பது இடைக்காலச் சோழ அரசர்கள் இராஜாதிராஜ சோழன், இரண்டாம் இராஜேந்திர சோழன் ஆகியவர்களுக்கும் சாளுக்கியர் அரசன் முதலாம் சோமேசுவரனுக்குமிடையில் 1054 இல் இடம்பெற்ற சமரைக் குறிக்கின்றது. இச் சமரில் சோழர்கள் வெற்றி பெற்றபோதும் அரசனும் புகழ்பெற்றவராகவும் விளங்கிய இராஜாதிராஜ சோழன் சமர்க்களத்தில் மரணமடைய அவருடைய தம்பி இரண்டாம் இராஜேந்திர சோழன் அரசரானார்

## மூலம்
இப் போர் பற்றிய வரலாற்று மூலங்கள் 1054 ஆம் ஆண்டுக்குரிய கல்வெட்டிலும் இராஜேந்திர சோழனின் 1055 ஆம் ஆண்டு மணிமங்கலம் குறிப்புக்களிலும் காணப்படுகின்றன.

## உசாத்துணை நூல்
* 

பகுப்பு:சோழர் போர்கள்
வண்டலூர்-மீஞ்சூர் வெளி வட்டச் சாலை

[thumb|200px|right|[சென்னையின் உள் வட்டச் சாலை, புறவழிச் சாலை,மற்றும் வெளிவட்டச் சாலைகளைக் காட்டும் வரைபடம்.]]

**வண்டலூர்-மீஞ்சூர் வெளி வட்டச் சாலை** (*Vandalur-Meenchur Outer Ring Road*) சென்னைப் பெருநகர் வளர்ச்சிக் குழுமத்தால் சென்னை நகரத்தினுள் பெரும் சரக்குந்துகள் வந்துசெல்வதைத் தவிர்க்கவும், வளரும் மாநகரப் போக்குவரத்தின் சீரான பரவலுக்கும் வகை செய்ய வளர்த்தெடுக்கப்படும் ஒரு முக்கிய போக்குவரத்து தடவழியாகும். இந்த வெளி வட்டச் சாலை மூலம்  சென்னையை ஒட்டிய செங்கல்பட்டு மாவட்டம், காஞ்சிபுரம் மாவட்டம் மற்றும் திருவள்ளூர் மாவட்டப் பகுதிகள் இணைக்கப்படுகின்றன.

இந்த வெளி வட்டச் சாலையானது சென்னையின் வெளிப்புறப் பகுதிகளானவண்டலூர், தாம்பரம், பூவிருந்தவல்லி, நெமிலிச்சேரி, படப்பை, மீஞ்சூர் பகுதிகளை இணைக்கிறது. இச்சாலை ஏறத்தாழ 62.3&nbsp;கி.மீ. நீளம் கொண்டது. 

இது  தே.நெ 45ஐ வண்டலூரிலும், தே.நெ 4ஐ நாசரத்பேட்டையிலும், தே.நெ 205ஐ  நெமிலிச்சேரி (திருநின்றவூர்), தே. நெ.5ஐ  நல்லூரிலும்  திருவொற்றியூர்-பொன்னேரி-பஞ்செட்டி சாலையை (டிபிபி சாலை)  மீஞ்சூரிலும் இணைக்கும் வண்ணம் திட்டமிடப்பட்டுள்ளது. இதற்கான நிலம், சாலை மற்றும் தொடர்வண்டி வழித்தடங்கள்  அமைத்திட 72 மீ. அகலத்திற்கும்  எதிர்காலத் தேவையாக மேலும் 50 மீ. அகலத்திற்கும் கையகப்படுத்தத் திட்டமிடப்பட்டுள்ளது.

## முதல் கட்டப்பணி
இத்திட்டப்பணிக்கு 1,081 கோடி  ரூபாய் திட்டச்செலவாக மதிப்பிடப்பட்டுள்ளது.  இரு கட்டங்களில் நிறைவேற்றப்படத் திட்டமிடப்பட்டுள்ள இச்சாலைகளின் முதற்கட்டப் பணிகளை ஆகத்து 29, 2010இல் அன்றைய துணை முதலமைச்சர் மு. க. ஸ்டாலின் கால்கோளிட்டுத் துவங்கி வைத்தார். முதற்கட்டத்தில் வண்டலூரிலிருந்து, நெமிலிச்சேரி வரை 30 கி.மீ. தொலைவிற்கு வெளிவட்டச் சாலை அமைக்கப்பட்டுள்ளது. இச்சாலை 2014 முதல் போக்குவரத்திற்கு பயன்பாட்டில் உள்ளது.

## இரண்டாம் கட்டப் பணி
இரண்டாம் கட்டப்பணி  நெமிலிச்சேரி முதல் மீஞ்சூர் வரை சாலைப் பணிகள் 2020 இறுதியில் முடிக்கப்பட்டது. இச்சாலையை பொதுமக்கள் பயன்பாட்டிற்கு தமிழக முதல்வர் எடப்பாடி கே. பழனிசாமி 8 பிப்ரவரி 2021 அன்று திறந்து வைத்தார்.

## மாநகரப் பேருந்துகள்
வெளி வட்டச் சாலையில் 10 பிப்ரவரி 2021 முதல் மாநகரப் போக்குவரத்துக் கழகத்தின் பேருந்துகள் இரண்டு வழித்தடங்களில் இயங்குகின்றன.

* வழித்தடம் எண் 206: பூவிருந்தவல்லி, மண்ணிவாக்கம் இணைப்புச் சாலை, பெருங்களத்தூர் வழியாக தாம்பரம் வரை செல்லும்.
* வழித்தடம் எண் 203: பூவிருந்தவல்லி, படப்பை,  ஒரகடம் இணைப்புச் சாலை வழியாக வாலாஜாபாத் வரை செல்லும்.

## மேலும் காண்க
* உள் வட்டச் சாலை, சென்னை

## மேற்கோள்கள்


## வெளி இணைப்புகள்
*வண்டலூர்-மீஞ்சூர் வெளி வட்டச்சாலையின் கூகுள் வரைபடம் 

பகுப்பு:சென்னை சாலைகள்